Ole Amund Gjersvik

Ole Amund Gjersvik (født 1963) er en norsk musiker, komponist, bassist og musikkprodusent, som hovedsakelig spiller kontrabass og bassgitar. 

 Utdannelse 
Gjersvik er utdannet kontrabassist ved Bergen Musikkonservatorium, Griegakademiet i Bergen. 

 Musikerkarriere 
Han er kjent både som soloartist og som bassist i blant annet Trang Fødsel og i Rune Larsens Lollipop. 

I 1990 startet Gjersvik enkeltpersonsforetaket Acoustic Records, som blant annet utgir plater. Samme år debuterte han med sin første soloplate A Voice from the Past. I 2009 sluttet han i Trang Fødsel. Som studiomusiker har Gjersvik har deltatt på mer enn 200 albumutgivelser.

Gjersvik har også hatt egne bandprosjekter, med navn som Ole Amund Gjersvik Quintet, Ole Amund Gjersvik Quartet, Ole Amund Gjersvik Trio og Combo Tango. Dessuten har han vært orkesterleder og arrangør for Britt Synnøve Johansens tangoprosjekt Skyt meg med tre roser.

Han har videre spilt jevnlig på oppsetninger ved Den Nationale Scene og på diverse kabaret og revyoppsetninger. Eksempler på dette er «Sound of Newsweek» og «Norge mitt Norge» med Ole Paus, «Sweet Charity» med Wenche Myhre, «Evyen» med Frode Rasmussen, «Alltid til Stede» med Jan Eggum, Anne Marit Jacobsen og Marit Voldsæter. I tillegg til dette har han spilt i en rekke husorkestre i NRK og TV 2, blant annet i Rune Larsens Lollipop, Casablanca, God ettermiddag Norge, i Gunnars Bakgård, og under åpningen av TV 2. Han har også samarbeidet med Frode Grytten; Gjersvik og Grytten har blant annet hatt oppdrag for Den kulturelle skolesekken sammen.Den kulturelle skolesekken Oppland presenterer Frode Grytten Beat Band m Ole Amund Gjersvik 

 Bandprosjekter 
Ole Amund Gjersvik har ledet egne besetninger; sekstett, kvintett, kvartett og trio siden han ga ut sin første solo plate A Voice from the Past i 1990. Besetningen den gang var:

 Jan Kåre Hystad: saksofoner
 Ole Jacob Hystad: tenor sax
 Ole Thomsen: gitar
 Helge Lilletvedt: piano
 Ole Amund Gjersvik: kontrabass
 Geir Svinnset: trommer

Besetningene har variert opp gjennom årene, og har fra og med 2012 stabilisert seg på følgende besetninger:

Ole Amund Gjersvik Quartet

 Jan Kåre Hystad eller Elisabeth Lid Trøen: fløyter og saksofoner
 Anders Olav Ese: gitar
 Ole Amund Gjersvik: kontrabass
 Frank Jakobsen: trommer

Ole Amund Gjersvik Quintet

 Jan Kåre Hystad: fløyter og saksofoner
 Eivind Waage Austad: piano
 Anders Olav Ese: gitar
 Ole Amund Gjersvik: kontrabass
 Frank Jakobsen: trommer

Ole Amund Gjersvik Trio

 Anders Olav Ese: gitar
 Ole Amund Gjersvik: kontrabass
 Stian Villanger, Sigurd Steinkopf: trommer

Ole Amund Gjersvik Alternative Trio

 Jan Kåre Hystad: fløyter og saksofoner
 Anders Olav Ese: gitar
 Ole Amund Gjersvik: kontrabass

 Priser 
I 2000 mottok Gjersvik Gammleng-prisen for sin innsats som studiomusiker.

 Diskografi 

 Referanser 

 Litteratur 
 Richard Cook & Brian Morton: The Penguin Guide to Jazz Recordings, 8th Edition, London, Penguin, 2006 ISBN 0-141-02327-9
 Bergensavisen: En mann og en kontrabass - Intervju med Ole Amund Gjersvik  

 Eksterne lenker 


  Groove.no artist  Ole Amund Gjersvik
  Jazz i Norge Inventarium med Ole Amund Gjersvik
  Jazz i Norge presenterer de beste norske jazzalbum 2011 med Marius Neset og Ole Amund Gjersvik 

Kategori:Norske jazzbassister
Kategori:Personer fra Bergen kommune